《踏莎行 其一 七夕》
明代·夏言

隔岁佳期，相逢今夕。银河暗渡流云湿。底须乌鹊为填挢，天孙自有支机石。

乞巧楼高，长生殿寂。人间私语天应识。等是区区儿女情，古今毕竟难明白。

作者简介：夏言（1482—1548），字公谨，汉族，江西贵溪人。明正德进士。初任兵科给事中，以正直敢言自负。世宗继位，疏陈武宗朝弊政，受帝赏识。裁汰亲军及京师卫队冗员三千二百人，出按皇族庄田，悉夺还民产。豪迈强直，纵横辩博，受宠升至礼部尚书兼武英殿大学士入参机务，不久又擢为首辅。嘉靖二十七年议收复河套事，被至弃市死。其诗文宏整，又以词曲擅名。有《桂洲集》。